Midžor
Midžor (serbia keeles Миџор; bulgaaria keeles Миджур) on mägi Stara planina mäestikus Serbia ja Bulgaaria piiril, Serbia kõrgeim mägi. Midžori geograafilised koordinaadid on 43° 23′ 38″ N, 22° 40′ 54″ E. Mäe kõrgus on 2169 meetrit. Midžori massiivi põhjanõlv on kaljune ja järsk, teised nõlvad on laugemad ja kaetud taimestikuga. Mägi on populaarne mägironijate seas. Mäe jalamilt saab alguse Lomi jõgi.